Brasilíski sjálfstæðisbikarinn 1972

Brasilíski sjálfstæðisbikarinn 1972, (portúgalska: Taça Independência) eða einfaldlega Minicopa var alþjóðleg keppni knattspyrnulandsliða og álfuliða sem fram fór í Brasilíu frá 11. júní til 9. júlí árið 1972 að frumkvæði João Havelange, forseta knattspyrnusambands landsins. Tilefnið var 150 ára afmæli brasilísku sjálfstæðisyfirlýsingarinnar. Mótinu lauk með sigri heimamanna. Þótt Brasilíustjórn hefði stefnt á að halda mót sem jafnast myndi á við HM í knattspyrnu að styrkleika og virðingu reyndist erfitt að lokka bestu lið Evrópu til leiks, m.a. þar sem tímasetning keppninnar féll saman við úrslitakeppni EM 1972.

Keppnin
Tuttugu lið mættu til leiks frá fimm álfusamböndum: tíu landslið frá Suður-Ameríku, sjö frá Evrópu, eitt frá Asíu og úrvalslið frá Afríku annars vegar en Norður- & Mið-Ameríku (CONCACAF) hins vegar. Fimm lið sátu hjá í fyrstu umferð: heimamenn, Úrúgvæ, Skotar, Tékkóslóvakar og Sovétmenn. Hin liðin fimmtán kepptu í þremur fimm líða riðlum þar sem toppliðin komust áfram í annan tveggja átta liða milliriðla. Efstu liðin í hvorum milliriðli mættust svo í úrslitaleiknum sjálfum.

Forriðlar

A-riðill
CONCACAF-úrvalsliðið var að mestu skipað leikmönnum úr liðum Hondúras og Haítí, enda reyndist það slakast í riðlinum. Argentínska liðið sem hafði ekki á að skipa sínum stærstu stjörnum en vann nokkra stórsigra í riðlinum á meðan Frakkar unnu alla sína leiki með nokkru minni mun. Fyrir vikið dugði suður-ameríska liðinu jafntefli í innbyrðisleik liðanna í lokaumferðinni sem fór 0:0.

11. júní -   	Batistão, Aracaju. Áh. 12.826
  Argentína  2 : 0  Úrvalslið Afríku

11. júní - 	Estádio Fonte Nova, Salvador. Áh. 21.422
  Frakkland 5 : 0  Úrvalslið CONCACAF                                                                              

14. júní - 	Estádio Rei Pelé, Maceió. Áh. 10.000
  Frakkland  2 : 0  Úrvalslið Afríku                                                                                    

15. júní -    	Batistão, Aracaju. Áh. 7.642
  Kólumbía        4 : 3  Úrvalslið CONCACAF                                                                              

18. júní -    Estádio Rei Pelé, Maceió. Áh. 8.587
  Argentína       7 : 0  Úrvalslið CONCACAF                                                                                     

18. júní -    Estádio Fonte Nova, Salvador. Áh. 10.000
  Kólumbía  2 : 3   Frakkland

22. júní -    Estádio Fonte Nova, Salvador. Áh. 1.928
 Úrvalslið CONCACAF       0 : 0  Úrvalslið Afríku                                                                                    

22. júní -    Estádio Fonte Nova, Salvador. Áh. 10.000
  Argentína  4 : 1   Kólumbía

25. júní -    Estádio Fonte Nova, Salvador. Áh. 10.579
 Úrvalslið Afríku       3 : 0   Kólumbía                                                                                    

25. júní -    Estádio Fonte Nova, Salvador. Áh. 6.587
  Argentína  0 : 0   Frakkland

B-riðill
Eusébio, sem kominn var undir lok landsliðsferils síns, skoraði fyrsta mark Portúgala á mótinu. Yfirburðir portúgalska liðsins í riðlinum voru töluverðir og það lauk keppni með fullt hús stiga. Íran mætti til leiks sem nýkrýndir Asíumeistarar, en enduðu með einungis eitt stig á botninum. Írland var líklega óvæntasta þátttökuliðið á mótinu, var lágt skrifað í Evrópuboltanum og engir blaðamenn fylgdu liðinu til Brasilíu. Lokaleikur Portúgala og Íra var í raun formsatriði, þar sem Suður-Evrópubúarnir gáfu ýmsum varamanna sinna tækifæri í byrjunarliðinu. Þar á meðal varamarkverðinum Félix Mourinho sem lék þar sinn eina landsleik, sonur hans José átti þó eftir að marka dýpri spor í knattspyrnusögunni.

11. júní -   	Machadão, Natal
  Portúgal  3 : 0   Ekvador

11. júní - 	Estádio do Arruda, Recife. Áh. 10.500
  Írland 2 : 1   Íran                                                                              

14. júní - 	Estádio do Arruda, Recife. Áh. 12.000
  Portúgal  3 : 0   Íran                                                                                     

14. júní -    	Machadão, Natal
  Síle        2 : 1   Ekvador                                                                             

18. júní -    Estádio do Arruda, Recife.
  Portúgal       4 : 1   Síle                                                                                    

18. júní -    Machadão, Natal
  Írland  3 : 2   Ekvador

21. júní -    Estádio do Arruda, Recife. Áh. 5.000
  Ekvador        1 : 1   Íran                                                                                   

21. júní -    Estádio do Arruda, Recife
  Síle  2 : 1   Írland

25. júní -    Estádio do Arruda, Recife. Áh. 15.000
  Síle      2 : 1   Íran                                                                                    

25. júní -    Estádio do Arruda, Recife
  Portúgal  2 : 1   Írland

C-riðill
Júgóslavar höfðu leikið til úrslita í EM 1968 en mistekist á komast á HM í Mexíkó tveimur árum fyrr. Lið þeirra tryggði sér bestu markatöluna með 10:0 sigri á Venesúela, þar sem Dušan Bajević skoraði fimm mörk. Þetta reyndist stærsti sigur í landsliðssögu gömlu Júgóslavíu. Sigur gegn Paragvæ í næstsíðustu umferð fór langt með að tryggja sætið í milliriðlunum.

11. júní -   	Estádio Couto Pereira, Curitiba
  Perú  3 : 0   Bólivía

11. júní - 	Morenão, Campo Grande
  Paragvæ 4 : 1  Venesúela                                                                             

14. júní - 	Estádio Couto Pereira, Curitiba. Áh. 5.000
  Júgóslavía  10 : 0   Venesúela                                                                                    

14. júní -    	Morenão, Campo Grande
  Paragvæ        1 : 0   Perú                                                                             

18. júní -    Morenão, Campo Grande. Áh. 15.000
  Júgóslavía       1 : 1   Bólivía                                                                                      

18. júní -    Vivaldão, Manaus
  Perú  1 : 0   Venesúela

21. júní -    Vivaldão, Manaus
  Venesúela       2 : 2   Bólivía                                                                                   

22. júní -    Vivaldão, Manaus. Áh. 25.000
  Júgóslavía  2 : 1   Paragvæ

25. júní -    Vivaldão, Manaus
  Paragvæ       6 : 1   Bólivía                                                                                    

25. júní -    Vivaldão, Manaus. Áh. 20.000
  Júgóslavía  2 : 1   Perú

Milliriðlar

Riðill 1
Skotar virtust ætla að tylla sér á toppinn í 1. riðli eftir fyrstu umferðina en sjálfsmark í lokin gerði það að verkum að þeir misstu leik sinn gegn Júgóslövum niður í jafntefli. Jairzinho skoraði markið sem skildi á milli heimamanna og Skota í lokaleiknum. Brasilía lék til úrslita en Júgóslavar urðu í öðru sæti í riðlinum.

28. júní - 	Estádio do Maracanã, Rio de Janeiro. Áh. 115.000
  Brasilía  0 : 0   Tékkóslóvakía                                                                                    

28. júní -  Mineirão, Belo Horizonte. Áh. 4.000
  Skotland              2 : 2   Júgóslavía                                                                            

2. júlí -   Estádio do Morumbi, São Paulo. Áh. 100.000
  Brasilía          3 : 0   Júgóslavía                                                                                      

2. júlí -    Estádio Beira-Rio, Porto Alegre. Áh. 15.000
  Skotland        0 : 0   Tékkóslóvakía  

5. júlí -    Estádio do Maracanã, Rio de Janeiro. Áh. 130.000
  Brasilía       1 : 0   Skotland                                                                                 

6. júlí -    Estádio do Pacaembu, São Paulo. Áh. 3.000
  Júgóslavía  2 : 1   Tékkóslóvakía

Riðill 2
Liðin tvö sem þurftu að fara í gegnum forriðlana röðuðu sér í tvö efstu sætin í milliriðli 2 á meðan Sovétríkin og Úrúgvæ ráku lestina. Portúgal lagði Argentínu 3:1 í fyrsta leik og tryggði sér sæti í úrslitaleiknum á meðan Argentínumenn urðu að láta sér nægja að keppa um bronsið.

29. júní - 	Estádio do Morumbi, São Paulo. Áh. 10.000
  Sovétríkin  1 : 0   Úrúgvæ                                                                                    

29. júní -  Estádio do Maracanã, Rio de Janeiro
  Portúgal        3 : 1   Argentína                                                                             

2. júlí -   Estádio do Maracanã, Rio de Janeiro. Áh. 50.000
  Úrúgvæ          1 : 1   Portúgal                                                                                      

2. júlí -    Mineirão, Belo Horizonte. Áh. 8.000
  Argentína  1 : 0   Sovétríkin

6. júlí -    Mineirão, Belo Horizonte. Áh. 12.000
  Portúgal       1 : 0   Sovétríkin                                                                                 

6. júlí -    Estádio Beira-Rio, Porto Alegre
  Argentína  1 : 0   Úrúgvæ

Bronsleikur
Júgóslavar hrepptu bronsverðlaunin. Dušan Bajević skoraði tvisvar í leiknum og varð markakóngur mótsins með þrettán mörk.

9. júlí -    Estádio do Maracanã, Rio de Janeiro. Áh. 17.000
  Júgóslavía       4 : 2   Argentína

Úrslitaleikur
Brasilíumenn áttu í mestu vandræðum með að brjóta niður öfluga vörn Portúgala í úrslitaleiknum. Jairzinho skoraði eina mark leiksins með skalla eftir aukaspyrnu á lokamínútu venjulegs leiktíma. 

9. júlí -    Estádio do Maracanã, Rio de Janeiro. Áh. 99.138
  Brasilía       1 : 0   Portúgal   

1972
Knattspyrna